CELEX: C2004/217/61
Language: lt
Date: 2004-08-28 00:00:00
Title: Byla T-251/04 Graikijos Respublikos 2004 m. birželio 22 d. pareikštas ieškinys Europos Bendrijų Komisijai

28.8.2004   
            
            
               LT
            
            
               Europos Sąjungos oficialusis leidinys
            
            
               C 217/34
            
         Graikijos Respublikos 2004 m. birželio 22 d. pareikštas ieškinys Europos Bendrijų Komisijai
   (Byla T-251/04)
   (2004/C 217/61)
   Bylos kalba: graikų
   2004 m. birželio 14 d. Europos Bendrijų Pirmosios instancijos teisme buvo pareikštas Graikijos Respublikos, atstovaujamos Vassilios Kontolaimos ir Ioannis Chalkias, ieškinys Europos Bendrijų Komisijai.
   Pareiškėjas Pirmosios instancijos teismo prašo:
   
               —
            
            
               panaikinti sprendimą Nr. E (2004) 457/EB/29.4.2004 (L 156/30.4.2004).
            
         Teisiniai pagrindai ir pagrindiniai argumentai:
   Skundžiamu sprendimu, kuriame pagal Reglamentą (EEB) Nr. 729/70 buvo patikrintos sąskaitos, Komisija nurodė, kad įvairios Graikijos Respublikos išlaidos vaisių ir daržovių bei valstybės atsargų srityse nebus finansuojamos Bendrijos, kadangi šios išlaidos buvo pripažintos neatitinkančiomis Europos Bendrijos teisę ir buvo priskirtos Graikijos Respublikai.
   Konkrečiai, dalis šių išlaidų buvo susijusios su valstybės ryžių atsargų saugojimu 1999-2001 metais. Pagrindu nepripažinti išlaidų Komisija nurodė tai, kad dalis ryžių buvo pateikta saugojimui pavėluotai. Dėl šių išlaidų Graikijos Respublika savo ieškinį grindžia ta faktine aplinkybe, kad Komisija, atsisakydama pripažinti šias išlaidas remiantis force majeure aplinkybe, atsiradusią dėl vairuotojų streiko, pažeidžia proporcingumo principą. Taip pat Graikijos Respublika remiasi teisėtų lūkesčių principo pažeidimu, kadangi Komisijos padaliniai nepateikė savo nuomonės dėl praleisto termino, po to, kai šie buvo informuoti apie Graikijos ketinimą pradėti kaupti atsargas nenustačius termino dėl force majeure aplinkybės. Be to, Graikijos Respublika nurodo, kad yra nepakankamai pagrįstas specifinis klausimas, t. y. nesilaikymas dokumento Nr. VI/5330/91 nurodymų (numatančio iš anksto nustatytas korekcijas, kai nepatvirtintos realios mokėjimo sumos negali būti nustatytos).
   Kai kurios kitos nefinansuojamos išlaidos yra susijusios korekcijomis, kilusioms dėl to, kad persikų gamintojai nesilaikė minimalios kainos. Šiuo ginčijamo sprendimo klausimu Graikija pripažino mokėjusi tiesiogiai gamintojų įmonėms, o ne perdirbėjams. Tačiau, remdamasi ypatingomis aplinkybėmis, jos nuomone, pateisinančiomis šią priemonę, ji mano, jog ši priemonė atitinka Bendrijos žemės ūkio politikos tikslus ir Bendrijos rinkos organizavimą; ji taip pat teigia, kad dėl šios priemonės nebuvo patirta jokių nuostolių. Be to, Graikijos Respublikos teigimu korekcijų suma buvo apskaičiuota neteisingai.
   Dėl 2 % korekcijos, susijusios su pagalbos nepasiturintiems asmenims programa, Graikijos Respublika remiasi tuo, kad buvo klaidingai aiškinami Reglamento Nr. 3149/92 (1) 1, 2 ir 9 straipsniai, netinkamai įvertintos ir nepakankamai pagrįstos faktinės aplinkybės.
   Dėl korekcijų, susijusių su trejų metų vaisių ir daržovių sektoriaus restruktūrizavimo programa, Graikija remiasi tuo, kad buvo klaidingai aiškinamas Tarybos reglamentas Nr. 3816/92 (2) ir bei netinkamai įvertintos faktinės aplinkybės, kadangi ji privalėjo mokėti už visą trejų metų pagamintą produkciją, o ne už tai, kas funkcionavo, turint omenyje, jog ji privalėjo sumokėti už restruktūrizavimo priemones atsižvelgiant į po trejų metų periodo sekantį šešių mėnesių laikotarpį ir kad šie mokėjimai buvo įvykdyti pirmąjį 2000 m. pusmetį.
   Graikijos Respublika galiausiai remiasi bendruoju panaikinimo pagrindu, taikomu visoms ginčijamo sprendimo dalims; ji teigia, kad pagal Reglamento Nr. 1258/99 (3) 7 straipsnio 4 dalį ir Reglamento Nr. 1663/95 (4) 8 straipsnį, sprendimo priėmimo metu Komisija neturėjo kompetencijos nustatyti korekcijas dėl svarstomų terminų, nes Reglamento Nr. 1663/95 8 straipsnyje nurodytas pranešimas apima koreguotinų išlaidų įvertinimą, atsižvelgiant į 24 mėnesių periodą prieš atliekant korekcijas.
   
      (1)  1992 m. spalio 29 d. Komisijos reglamentas (EEB) Nr. 3149/92, nustatantis išsamias maisto iš intervencinių atsargų tiekimo labiausiai nepasiturintiems asmenims Bendrijoje taisykles, OL L 313 1992 spalio 30 d., p. 50-55.
   
      (2)  1992 m. gruodžio 28 d. Tarybos reglamentas (EEB) Nr. 3816/92, numatantis vaisių ir daržovių sektoriaus kompensavimo mechanizmo panaikinimą, taikomą prekyboje tarp Ispanijos ir kitų valstybių narių, ir susijusias priemones, OL L 387 1992 m. gruodžio 31 d., p. 10-11.
   
      (3)  1999m. gegužės 17 d. Tarybos reglamentas (EB) Nr. 1258/1999 dėl bendrosios žemės ūkio politikos finansavimo, OL L 160 1999 m. birželio 26 d., p. 103-112.
   
      (4)  1995 m. liepos 7 d. Tarybos reglamentas (EB) Nr. 1663/95 nustatantis išsamias taisykles dėl Tarybos reglamento (EEB) Nr. 729/70 apibrėžtos EŽŪOGF garantijų skyriaus sąskaitų apmokėjimo tvarkos taikymo, OL L 158 1995 liepos 8 d., p. 6-12.